దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఒకే రోజు 4 సినిమాలు.. హిట్టుకొట్టేదెవరో!
శుక్రవారం వచ్చిందంటే చాలు సినిమాల పండగే. వారాంతాన్ని క్యాష్ చేసుకోవడానికి నిర్మాతలంతా శుక్రవారం నాడే తమ సినిమాలను విడుదల చేయడానికి ఆసక్తి చూపిస్తుంటారు.
TNN | Updated:
Dec 8, 2017, 09:51AM IST
శుక్రవారం వచ్చిందంటే చాలు సినిమాల పండగే. వారాంతాన్ని క్యాష్ చేసుకోవడానికి నిర్మాతలంతా శుక్రవారం నాడే తమ సినిమాలను విడుదల చేయడానికి ఆసక్తి చూపిస్తుంటారు. ఈ మధ్యకాలంలో తెలుగులో అన్నీ చిన్న సినిమాలే విడుదలవుతున్నాయి. కిందటి వారం &lsquo;జవాన్&rsquo;, &lsquo;ఆక్సిజన్&rsquo; రూపంలో రెండు పెద్ద సినిమాలు వచ్చినా పెద్దగా ప్రభావం చూపలేకపోయాయి. అయితే ఈరోజు (డిసెంబర్ 8న) ఓ నాలుగు చిన్న సినిమాలు విడుదలవుతున్నాయి. వీటిలో రెండు సినిమాలు మాత్రం ప్రేక్షకులను ఆకర్షిస్తున్నాయి.
సుమంత్ హీరోగా నటించిన &lsquo;మళ్లీ రావా&rsquo; ఈరోజే విడుదలవుతోంది. చాలా కాలం తరవాత ఓ సింపుల్ లవ్&zwnj;స్టోరీతో సుమంత్ వస్తున్నాడు. ఇప్పటికే ట్రైలర్, పాటలు ఆకట్టుకోవడంతో ఈ సినిమాపై అంచనాలు ఏర్పడ్డాయి. ఇక ఆడియన్స్&zwnj;ను ఆకర్షిస్తోన్న మరో చిన్న సినిమా &lsquo;బీటెక్ బాబులు&rsquo;. శ్రీముఖి, అశ్విని, నోవెల్ ప్రకాష్, షకలక శంకర్, వైవా హర్ష, తాగుబోతు రమేష్ ప్రధాన పాత్రలు పోషించిన ఈ సినిమా ప్రచార కార్యక్రమాలతో ఇప్పటికే హైప్ సంపాదించింది. దీనికి తోడు ఆలీ &lsquo;సరైనోడు&rsquo; స్పూఫ్ సినిమాపై అంచనాలను పెంచింది. కామెడీ ఆధారంగా తెరకెక్కిన ఈ సినిమాకు శీను ఈమంది రచన, దర్శకత్వం, స్క్రీన్&zwnj;ప్లే అందించారు.
ఇక మిగిలిన రెండు సినిమాలు అంతగా ఆదరణ నోచుకోనివే. ఒకటి ప్రతీక్&zwnj; ప్రేమ్&zwnj;కరణ్&zwnj; హీరోగా నటిస్తూ దర్శకత్వం వహిస్తున్న చిత్రం &lsquo;వానవిల్లు&rsquo; కాగా.. మరొకటి తనీష్, శృతియుగళ్ జంటగా నటించిన &lsquo;ప్రేమిక&rsquo;. ఈ రెండు సినిమాలపై ప్రేక్షకుల్లో పెద్దగా ఆసక్తి లేదనే చెప్పాలి. &lsquo;వానవిల్లు&rsquo; సినిమాకు ప్రచారం బాగానే చేస్తున్నప్పటికీ హీరో హీరోయిన్లకు కనీస గుర్తింపులేకపోవడం మైనస్. ఈ సినిమాలో శ్రావ్య రావ్ హీరోయిన్&zwnj;గా నటించింది. సినిమా ప్రచార వీడియోలు చూస్తుంటే కామెడీ బాగానే ఉన్నట్లు అనిపిస్తున్నా దాన్ని చూసి ప్రేక్షకులు థియేటర్&zwnj;కు వెళ్తారంటే అనుమానమే.
ఇక తనీష్&zwnj;కు ప్రేక్షకుల్లో మంచి ఆదరణే ఉంది. కానీ ఈ మధ్య కాలంలో అతను మెప్పించింది లేదు. దీనికి తోడు &lsquo;ప్రేమిక&rsquo; సినిమాకు ప్రచారం కూడా కరువైంది. ఇలాంటి పరిస్థితుల్లో ఈ సినిమా కూడా బాక్సాఫీసు వద్ద నెట్టుకురావడం కష్టమే. మరి ఈ నాలుగింటిలో ఏ సినిమా ప్రేక్షకులను ఆకట్టుకుంటుందో.. ఏ చిత్రం నిరాశపరుస్తుందో చూడాలి.